Roberto Martiness

Roberts Martiness Montolju (; dzimis , Balagerā, Katalonijā, Spānijā) ir Spānijas futbola treneris un bijušais futbolists, spēlējis pussarga pozīcijā. Kopš 2023. gada ir Portugāles futbola izlases galvenais treneris.

 Futbolista karjera 
Ar futbolu sāka nodarboties dzimtās pilsētas komandā CF Balaguer, bet par pirmo profesionālo klubu kļuva Saragosas "Real", pārsvarā gan spēlēja tā dublieru komandā. 1994.—1995. gada sezonā atgriezās CF Balaguer.

1995. gada jūlijā pievienojās Anglijas klubam Wigan Athletic, kas tolaik spēlēja Trešajā divīzijā. 2001. gadā pārgāja uz Skotijas klubu Motherwell, kurā aizvadīja tikai vienu sezonu. Pēc gada atgriezās Anglijā un pievienojās Pirmās divīzijas klubam Walsall, taču neaizvadīja tajā pilnu sezonu un 2003. gada janvārī pārgāja uz Swansea City. Karjeru noslēdza 2007. gadā, pārstāvot Chester City.

 Trenera karjera 
Pēc spēlētāja karjeras beigām uzsāka trenera darbību. 2007. gada februārī kļuva par Swansea City galveno treneri, klubs tolaik spēlēja Anglijas Pirmajā līgā (League One). 2007.—2008. gada sezonā aizveda komadu līdz līgas čempionu titulam, kvalificējoties Championship. 2009. gadā sāka vadīt Anglijas Premjerlīgas klubu Wigan Athletic. 2013. gadā ar šo klubu uzvarēja FA kausā. 2013. gada jūnijā tika iecelts par Everton galveno treneri. Pirmajā sezonā (2013.—2014.) sasniedza 5. vietu Premjerlīgā, taču divās nākamajās neizdevās iekļūt desmitniekā un 2016. gada maijā klubs Martinesu atlaida.

2016. gada augustā tika apstiprināts par Beļģijas futbola izlases galveno treneri. 2018. gada FIFA Pasaules kausa kvalifikācijas turnīrā Beļģijas izlase Martinesa vadībā izcīnīja deviņas uzvaras un vienu reizi nospelēja neizšķirti, pārliecinoši kvalificējoties finālturnīram.

2023. gada 9. janvārī Martiness tika paziņots par Portugāles izlases galveno treneri, aizstājot Fernandu Santušuhttps://theathletic.com/4066354/2023/01/07/roberto-martinez-portugal-head-coach/.

 Atsauces 

 Ārējās saites 

Kategorija:1973. gadā dzimušie
Kategorija:Katalonijā dzimušie
Kategorija:Spānijas futbolisti
Kategorija:Spānijas futbola treneri
Kategorija:Beļģijas futbola izlases treneri
Kategorija:2018. gada FIFA Pasaules kausa treneri
Kategorija:Wigan Athletic F.C. spēlētāji
Kategorija:Swansea City A.F.C. spēlētāji
Kategorija:2020. gada Eiropas čempionāta futbolā treneri
Kategorija:2022. gada FIFA Pasaules kausa treneri
Kategorija:Saragosas "Real" spēlētāji
Kategorija:Motherwell FC spēlētāji
Kategorija:2024. gada Eiropas čempionāta futbolā treneri